**သတင်းထုတ်ပြန်ချက်**

အရေးပေါ်ထုတ်ပြန်ချက် - 2023 ခုနှစ်၊ ဇူလိုင်လ 14 ရက်

**သတင်းမီဒီယာများ ဆက်သွယ်ရန်-**

Rob Evans၊ မြစ်များအစီအစဉ် မန်နေဂျာ
ပတ်ဝန်းကျင် ထိန်းသိမ်းကာကွယ်ရေးဌာန
802-490-6152၊ anr.wsmdrivers@vermont.gov

Will Eldridge၊ အဏ္ဏဝါဂေဟစနစ်ဆိုင်ရာ ဇီဝဗေဒ ပညာရှင်

ဗားမောင့်ပြည်နယ် အဏ္ဏဝါနှင့် တောရိုင်းတိရိစ္ဆာန်ဌာန

802-585-4499၊ william.eldridge@vermont.gov

**မြစ်များနှင့် ချောင်းများတွင် ရေလွှမ်းမိုးပြီး ပြန်လည်ထူထောင်ရေးလုပ်ငန်း**

*မောင့်ပီလီယာ၊ ဗားမောင့်* – ရေလွှမ်းမိုးမှု ဖြစ်စဉ်များတွင် လူတို့၏ ရင်းနှီးမြှုပ်နှံမှုများနှင့် သက်ဆိုင်ရာ အခြေခံအဆောက်အဦများကို ကာကွယ်ပေးရန် မြစ်များနှင့် ချောင်းများအတွင်း လုပ်ငန်းဆောင်ရွက်ဖို့ လိုအပ်နိုင်သည်။ ရေလွှမ်းမိုးမှု ဖြစ်ပွားချိန်တွင် မြို့နယ်များသည် အများပြည်သူ ဘေးကင်းရေးအတွက် [အရေးပေါ် ကာကွယ်ဆောင်ရွက်မှုများ](https://dec.vermont.gov/watershed/rivers/river-management#municipal)ကို ကျင့်သုံးလုပ်ဆောင်ရန် အခွင့်အာဏာရှိပါသည်။

ပတ်ဝန်းကျင် ထိန်းသိမ်းကာကွယ်ရေးဌာန (DEC) သည် ထိုလုပ်ငန်းများကြောင့် ရေလွှမ်းမိုးနိုင်သည့် အန္တရာယ်များ ထပ်မဖြစ်စေရန် ထိုမြစ်များ၊ ချောင်းများအတွင်း လှုပ်ရှားမှုများကို စည်းကမ်းထိန်းသိမ်းလျက်ရှိသည်။ ရေလွှမ်းမိုးပြီးနောက် အတွေ့ရများသည့် ပြဿနာတစ်ခုမှာ မြစ်များအတွင်း သောင်တူးလွန်ကဲခြင်း သို့မဟုတ် ချောင်းကမ်းပါး အလွန်အမင်းဖို့ခြင်း ဖြစ်ပါသည်။

မြစ်ကြောင်းရေစီးဆင်းနိုင်မှုကို ထိန်းသိမ်းရန်နှင့် ရင်းနှီးမြှုပ်နှ့ထားသည့် အခြေခံအဆောက်အဦများကို ကာကွယ်ပေးရန် အတန်သင့် သောင်တူးရန်နှင့် ချောင်းကမ်းပါးဖို့ရန် လိုအပ်နိုင်သော်လည်း အလွန်အမင်း သောင်တူးခြင်း သို့မဟုတ် ချောင်းကမ်းပါးဖို့ခြင်းတို့ကြောင့် နောက်တစ်ကြိမ် ရေလွှမ်းမိုးလျှင် အနီးဝန်းကျင်မှ အိမ်ခြံမြေနှင့် အခြေခံအဆောက်အဦများကို ခြိမ်းခြောက်လာနိုင်သည့် မတည်ငြိမ်သော မြစ်များ၊ ချောင်းများ ဖြစ်လာနိုင်သည်။ အဏ္ဏဝါနှင့် တောရိုင်းတိရိစ္ဆာန်များဌာန (FWD) က ချောင်းများအတွင်းမှ ကျောက်တုံးကြီးများ၊ သစ်တုံးပိတ်ဆို့မှုများနှင့် အခြားသဘာဝဖြစ် တည်ဆောက်ပုံများကို လူ့ဘေးကင်းရေး အန္တရာယ်မရှိသရွေ့ ဖယ်ရှားခြင်းမပြုရန် အကြံပြုထားသည်။ ၎င်းသည် ရေလွှမ်းရေစီးဆင်းမှု နှောင့်နှေးစေပြီး မြစ်များ၊ ချောင်းများအတွက် အကူအညီဖြစ်စေကာ ဂေဟဗေဒစနစ် ပြန်လည်ထူထောင်‌ရေးနှင့် ငါးကောင်ရေ တိုးတက်ရေးတို့အတွက် အကျိုးဖြစ်စေသည်။

လတ်တလော ဇူလိုင်လအတွင်း ရေလွှမ်းမိုးမှုမှ ပြန်လည်ထူထောင်နိုင်ရန် မြစ်များ၊ ချောင်းများအတွင်း ဆောင်ရွက်ရမည့် လုပ်ငန်းများအတွက် အောက်ပါတို့ကို လိုက်နာဆောင်ရွက်ရမည်-

* မြို့နယ်များသည် [အရေးပေါ် ကာကွယ်စောင့်ရှောက်ရေး လုပ်ဆောင်ချက် ဆောင်ရွက်ရာနေရာနှင့် သဘောသဘာဝ](https://anrweb.vt.gov/DEC/StreamAlts/RequestEmergencyRME.aspx)ကို 72 နာရီအတွင်း DEC သို့ တင်ပြရမည်။ သို့မဟုတ်ပါကလည်း ဆောင်ရွက်ရာနေရာဆိုင်ရာ အချက်အလက်များနှင့် ရှင်းလင်းဖော်ပြချက်တို့ကို anr.wsmdrivers@vermont.gov သို့ အီးမေးလ်ပို့နိုင်သည်။
* အလုပ်မစတင်မီနှင့် အလုပ်ပြီးချိန် အခြေအနေများကို ဓာတ်ပုံရိုက်ယူပါ။ ဓာတ်ပုံရိုက်ကူးထားပါက ထိုလုပ်ငန်းသည် ဘေးအန္တရာယ်မှ ပြန်လည်ထူထောင်ရေး ရန်ပုံငွေများတွင် အကျုံးဝင်ကြောင်း သတ်မှတ်ရာတွင် အထောက်အကူဖြစ်စေမည်။
* ချောင်းအတွင်း လုပ်ဆောင်ချက် မှန်သမျှအတွက် ပြည်နယ်တွင်း ချောင်းစီးကြောင်း ပြောင်းလဲခြင်း နည်းဥပဒေများကို လိုက်နာရမည်။ ဤလုပ်ငန်းအတွက် စည်းကမ်းညီညွတ်စေရန်နှင့် အကျုံးဝင်သည့် လုပ်ငန်းများအတွက် ဖက်ဒရယ် ထောက်ပံ့ငွေရရှိနိုင်ရန် နောက်ဆက်တွဲ ဆောင်ရွက််‌ရေး လိုအပ်နိုင်သည်။

DEC သည် မြစ်ကြောင်းဘေးကင်း‌ရေးအတွက် ပြန်လည်ပြင်ဆင်ပေးရန် လိုအပ်သည်ဟု သတ်မှတ်ပါက နောက်လာမည့်ရက်များတွင် ဆက်လက်ဆောင်ရွက်ရန် ပါမစ်တစ်ခု လိုအပ်နိုင်သည်။

သဘာဝရင်းမြစ်များ အေဂျင်စီ၊ ပတ်ဝန်းကျင် ထိန်းသိမ်းကာကွယ်ရေးဌာန၊ အဏ္ဏဝါနှင့် တောရိုင်းတိရိစ္ဆာန်ဌာန သို့မဟုတ် သစ်တော၊ ပန်းခြံနှင့် အပန်းဖြေရေးဌာနတို့မှ ရေလွမ်းမိုးမှုမှ ပြန်လည်ထူထောင်‌‌ရေး ရင်းမြစ်များနှင့် ပတ်သက်၍ ဆက်လက်သိလိုပါက <https://ANR.Vermont.gov/Flood> သို့ သွားရောက်နိုင်သည်။

###

ခွဲခြားဆက်ဆံမှုမရှိရေး အသိပေးချက်-

ဗားမောင့်ပြည်နည် သဘာဝရင်းမြစ် အေဂျင်စီ (ANR) သည် ၎င်း၏ အစီအစဉ်များ၊ ဝန်ဆောင်မှုများနှင့် လုပ်ငန်းစဉ်များကို လူမျိုး၊ ဘာသာ၊ အဆင့်အတန်း၊ အသားအရောင်၊ မူရင်းနိုင်ငံ (အင်္ဂလိပ်စကား မကျွမ်းကျင်မှု အပါအဝင်)၊ ဆွေစဉ်မျိုးဆက်၊ မွေးရပ်၊ မသန်စွမ်းမှု၊ အသက်၊ အိမ်ထောင်ရှိ/မရှိ၊ လိင်၊ လိင်စိတ်တိမ်းညွှတ်မှု၊ ကျား/မသတ်မှတ်ချက် သို့မဟုတ် နို့တိုက်ကျွေးနေခြင်း ရှိ/မရှိ (မိခင်နှင့်ကလေး) အပေါ် မူတည်၍ ခွဲခြားဆက်ဆံခြင်းမရှိဘဲ ဆောင်ရွက်လျှက်ရှိသည်။

ဘာသာစကား ဝန်ဆောင်မှု ရယူရန် အသိပေးချက်-

မေးမြန်းလိုသည်များ၊ တိုင်ကြားလိုသည်များ/Free Language Services ǀ SERVICES LINGUISTIQUES GRATUITS | भाषासम्बन्धी नि:शुल्क सेवाहरू ǀ SERVICIOS GRATUITOS DE IDIOMAS ǀ 免費語言服務 | BESPLATNE JEZIČKE USLUGE ǀ БЕСПЛАТНЫЕ УСЛУГИ ПЕРЕВОДА | DỊCH VỤ NGÔN NGỮ MIỄN PHÍ ǀ 無料通訳サービス ǀ ነጻ የቋንቋ አገልግሎቶች | HUDUMA ZA MSAADA WA LUGHA BILA MALIPO | BESPLATNE JEZIČKE USLUGE | အခမဲ့ ဘာသာစကား ဝန်ဆောင်မှုများ | ADEEGYO LUUQADA AH OO BILAASH AH ǀ خدمات لغة مجانية- anr.civilrights@vermont.govသို့မဟုတ် 802-636-7827။